Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8539

2. Megjegyzés – Elismert, hogy minden szerződő állam maga dönt a jelen fejezetben szereplő kommunikációs létesítmények megvalósítását illető saját belső szervezeti és kötelezettségi kérdésekben. 11.1 Kommunikációval szembeni követelmények 11.1.1 Megfelelő távközlési eszközöket kell biztosítani annak érdekében, hogy a repülőtéri meteorológiai irodák és szükség szerint a repülésmeteorológiai állomások továbbíthassák a megkívánt meteorológiai információkat az azokon a repülőtereken lévő légiforgalmi szolgálati egységeknek, melyekért ezek a hivatalok, illetve állomások felelősek, különös tekintettel az ezeket a repülőtereket kiszolgáló repülőtéri irányító tornyokra, bevezető irányító egységekre és repülési távközlési állomásokra. Megjegyzés. – Repülési helyhezkötött szolgálat áramköreit üzemelési meteorológiai információk gyűjtésére és regionális és inter-regionális cseréjére, valamint a nemzetközi üzemelési meteorológiai adatbankokhoz való hozzáféréshez használják. Három, globális lefedést biztosító repülési helyhezkötött szolgálati műholdas elosztó rendszert használnak az üzemelési meteorológiai információk regionális és inter-regionális cseréjének támogatására. A műholdas elosztó rendszerekre vonatkozó előírásokat a 10. Annex, III. Kötet, I. Rész 10.1 és 10.2 pontja tartalmaz. 11.1.2 Megfelelő távközlési eszközöket kell biztosítani annak érdekében, hogy a meteorológiai figyelő irodák továbbíthassák a megkívánt meteorológiai információkat a légiforgalmi és mentő szolgálati egységek számára azon repülési információs régiókra, irányítói területekre, valamint kutatási és mentési régiókra vonatkozóan, melyekért ezek az irodák felelősek, különös tekintettel a repülési információs központokra, valamint a mentést koordináló központokra, és az ezekhez tartozó repülési távközlési állomásokra. 11.1.3 Megfelelő távközlési létesítményeket kell biztosítani annak érdekében, hogy a világ és a regionális területi előrejelző központok továbbíthassák a kívánt világterületi előrejelző rendszer anyagait a meteorológiai irodák, meteorológiai hatóságok és egyéb felhasználók számára. 11.1.4 A meteorológiai irodák, illetve szükség esetén a repülésmeteorológiai állomások és a repülőtéri irányítótornyok, vagy bevezető irányító egységek közötti távközlési eszközöknek lehetővé kell tenniük a közvetlen beszéd kommunikációt, a sebesség, amellyel a kommunikáció létrehozható, olyan legyen, hogy a kívánt pontok között a kapcsolat, rendes körülmények között, körülbelül 15 másodpercen belül létrehozható legyen. 11.1.5 Ajánlás – A meteorológiai irodák és a repülési információs központok, területi irányító központok, mentést koordináló központok és repülési távközlési állomások közötti távközlési eszközök tegyék lehetővé a következőket: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes